Suvestinė redakcija nuo 2024-07-05

Nutarimas paskelbtas: Žin. 2004, Nr. 143-5232, i. k. 1041100NUTA00001213

TAR pastaba. 2024 m. liepos 3 d. nutarimas Nr. 552 taikomas ir iki 2024 m. liepos 3 d. nutarimo Nr. 552 įsigaliojimo (2024-07-05) įgyvendinamiems ir pradėtiems rengti (ar tikslinamiems) daugiabučio namo atnaujinimo (modernizavimo) projektams

Lietuvos Respublikos Vyriausybė, Nutarimas

Nr. 552, 2024-07-03, paskelbta TAR 2024-07-04, i. k. 2024-12513

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 „Dėl Daugiabučių namų atnaujinimo (modernizavimo) programos patvirtinimo“ pakeitimo

Nauja redakcija nuo 2008-03-30:

Nr. 243, 2008-03-05, Žin. 2008, Nr. 36-1282 (2008-03-29), i. k. 1081100NUTA00000243

LIETUVOS RESPUBLIKOS VYRIAUSYBĖ

NUTARIMAS

DĖL DAUGIABUČIŲ NAMŲ ATNAUJINIMO (MODERNIZAVIMO) PROGRAMOS PATVIRTINIMO

2004 m. rugsėjo 23 d. Nr. 1213

Vilnius

Pakeistas teisės akto pavadinimas:

Nr. 1119, 2009-08-26, Žin., 2009, Nr. 112-4776 (2009-09-19), i. k. 1091100NUTA00001119

Pakeistas teisės akto pavadinimas:

Nr. 671, 2013-07-24, Žin., 2013, Nr. 83-4153 (2013-07-30), i. k. 1131100NUTA00000671

Vadovaudamasi Lietuvos Respublikos valstybės paramos daugiabučiams namams atnaujinti (modernizuoti) įstatymo 3 straipsnio 1 dalimi, Lietuvos Respublikos Vyriausybė nutaria:

Preambulės pakeitimai:

Nr. 1119, 2009-08-26, Žin., 2009, Nr. 112-4776 (2009-09-19), i. k. 1091100NUTA00001119

Nr. 178, 2012-02-15, Žin., 2012, Nr. 23-1060 (2012-02-22), i. k. 1121100NUTA00000178

Nr. 671, 2013-07-24, Žin., 2013, Nr. 83-4153 (2013-07-30), i. k. 1131100NUTA00000671

Nr. 213, 2015-02-25, paskelbta TAR 2015-02-27, i. k. 2015-03044

Nr. 203, 2017-03-22, paskelbta TAR 2017-03-23, i. k. 2017-04790

1. Patvirtinti pridedamą:

Punkto pakeitimai:

Nr. 671, 2013-07-24, Žin., 2013, Nr. 83-4153 (2013-07-30), i. k. 1131100NUTA00000671

1.1. Daugiabučių namų atnaujinimo (modernizavimo) programą.

Papunkčio pakeitimai:

Nr. 1119, 2009-08-26, Žin., 2009, Nr. 112-4776 (2009-09-19), i. k. 1091100NUTA00001119

1.2. Neteko galios nuo 2014-07-01

Papunkčio naikinimas:

Nr. 671, 2013-07-24, Žin. 2013, Nr. 83-4153 (2013-07-30), i. k. 1131100NUTA00000671

2. Neteko galios nuo 2014-07-01

Punkto naikinimas:

Nr. 671, 2013-07-24, Žin. 2013, Nr. 83-4153 (2013-07-30), i. k. 1131100NUTA00000671

MINISTRAS PIRMININKAS	ALGIRDAS BRAZAUSKAS

FINANSŲ MINISTRAS	ALGIRDAS BUTKEVIČIUS

PATVIRTINTA

Lietuvos Respublikos Vyriausybės

2004 m. rugsėjo 23 d. nutarimu Nr. 1213

(Lietuvos Respublikos Vyriausybės

2011 m. gruodžio 28 d. nutarimo Nr. 1556 redakcija)

DAUGIABUČIŲ NAMŲ ATNAUJINIMO (MODERNIZAVIMO) PROGRAMA

I. Bendrosios nuostatos

1. Daugiabučių namų atnaujinimo (modernizavimo) programos (toliau – Programa) paskirtis – skatinti daugiabučių namų, pastatytų pagal galiojusius iki 1993 metų statybos techninius normatyvus, savininkus atnaujinti (modernizuoti) daugiabučius namus, kad didėtų energinis jų naudingumas, ir sudaryti sąlygas tai atlikti.

2. Valstybės įmonės Registrų centro duomenimis, 2009 metų pabaigoje Lietuvoje buvo 37 267 daugiabučiai (3 ir daugiau butų) namai, iš jų apie 35 000 pastatyti pagal galiojusius iki 1993 metų statybos techninius normatyvus.

1 lentelė. Daugiabučiai namai pagal statybos metus, 2010 metų duomenys

Statybos metai	Namų skaičius	Bendrasis plotas

vienetais	procentais	kv. metrais	procentais
Iki 1940 metų	10 362	28	3 790 024	7,4
1941–1960 metai	3 740	10	2 259 107	4,4
1961–1992 metai*	21 090	56,5	39 244 450	76,4
1993 metai ir vėliau*	2 075	5,5	4 092 634	11,8
Iš viso	37 267	100	51 386 305	100

*1991 metų ir vėlesnių duomenų šaltiniai – Nekilnojamojo turto registras ir Lietuvos statistikos departamentas.

2 lentelė. Daugiabučių namų sienų medžiagos

Sienų medžiagos	Namų skaičius

vienetais	procentais
Plytų ir blokų mūro	24 331	65
Gelžbetonio plokščių	5 502	15
Monolitinio betono	312	1
Rąstų ir kitokių konstrukcijų	7 121	19

3. Kaip matyti iš 1 lentelės, apie 60 procentų daugiabučių namų pastatyti per praėjusio šimtmečio paskutinius keturis dešimtmečius, kai vyravo plytinių ir stambiaplokščių tipinių daugiabučių namų statyba. Šių namų išorinių atitvarų šiluminės varžos charakteristikos prastos, neatitinka esamų normatyvinių reikalavimų ir artimesnių šiaurės kaimynų (Skandinavijos valstybių) praktikos. Šiluminės energijos projektinės sąnaudos, išreikštos kilovatvalandėmis patalpų naudingojo ploto vienam kvadratiniam metrui, šiuose namuose – 160–180 kWh/m² per metus, o naujos statybos namuose, statytuose po 1993 metų, – 80–90 kWh/m² per metus. Šiluminės energijos sąnaudos daugiabučiuose namuose, pastatyuose pagal galiojusius iki 1993 metų statybos techninius normatyvus – apie 5 000 GWh per metus (apskaičiuota pagal pastarųjų trejų metų šiluminės energijos suvartojimo statistikos duomenis).

4. Šiluminės energijos kaina, Lietuvos šilumos tiekėjų asociacijos duomenimis, per 2006–2010 metus padidėjo nuo 119,7 lito iki 230 litų už MWh, tai yra 1,9 karto (www.lsta.lt).

5. Brangstanti šiluminė energija ir iškastiniai energijos šaltiniai sparčiai didina gyventojams būsto išlaikymo išlaidas. 2008 metų statistinių tyrimų duomenimis, apie 30 procentų namų ūkių būsto išlaikymo našta labai didelė. Kad būsto išlaikymas – ne našta, nurodo tik 16 procentų namų ūkių. Disponuojamų pajamų dalis, skiriama būstui išlaikyti, – apie 12 procentų, o vienišų asmenų – daugiau kaip 20 procentų. Apytiksliai 6 procentai Lietuvos gyventojų gauna būsto šildymo išlaidų, išlaidų šaltam vandeniui ir išlaidų karštam vandeniui kompensacijas.

6. Pagal situacijos būsto sektoriuje 2008 metų tyrimą (www.am.lt/statyba ir būstas/būstas) 60 procentų namų ūkių daugiabučiuose namuose nepatenkinti šių namų šildymo efektyvumu ir mano, kad reikia namo būklę pagerinti (namą atnaujinti).

7. Pastarąjį dešimtmetį daugiabučių namų gyventojų, daugiabučių namų savininkų bendrijų iniciatyva ir lėšomis pakeista apie 60 procentų butų langų, apie 60 procentų lauko durų, įstiklinta apie 30 procentų balkonų. Be to, šiuos namus administruojančių įmonių, energiją tiekiančių įmonių ir savivaldybių iniciatyva modernizuota (automatizuota) daugiau kaip 80 procentų šilumos punktų. Tai beveik 80 procentų daugiabučių namų leido sumažinti faktines šiluminės energijos sąnaudas 10–15 procentų, palyginti su projektinėmis sąnaudomis, tai yra iki 150 kWh/m².

8. Pagal sutartį su Pasaulio banku 1996–2003 metais buvo įgyvendinamas energijos taupymo būste demonstracinis projektas – Pasaulio banko įsteigto apyvartinio fondo lėšomis finansuoti daugiabučių namų atnaujinimo projektai, skirti energijai taupyti (šilumos punktams ir šildymo sistemoms modernizuoti, langams ir lauko durims keisti, stogams ir sienoms šiltinti ir panašiai). Iš Lietuvos Respublikos valstybės biudžeto kompensuota 30 procentų investicijų. Pagal šį projektą iš dalies atnaujinta (be sienų šiltinimo) daugiau kaip 700 daugiabučių namų, investuota per 70 mln. litų, šiluminės energijos sąnaudos šiuose pastatuose sumažintos apie 24 procentus.

9. Pagal Programą 2005–2010 metais atnaujinti (modernizuoti) 375 daugiabučiai namai, investuota daugiau kaip 325 mln. litų. Atnaujintuose namuose sutaupyta vidutiniškai apie 40 procentų šiluminės energijos.

10. Atsižvelgdama į Lietuvos Respublikos valstybės biudžeto galimybes, šalies finansinę ir ekonominę būklę, 2009 metų pradžioje Lietuvos Respublikos Vyriausybė priėmė sprendimą dėl naujo Programos finansavimo mechanizmo sukūrimo naudojant Europos Sąjungos struktūrinės paramos lėšas, skiriamas Sanglaudos skatinimo veiksmų programai įgyvendinti pagal Europos Komisijos JESSICA iniciatyvą. Įsteigtas JESSICA kontroliuojantysis fondas, kurį administruoja Europos investicijų bankas (pagal JESSICA kontroliuojančiojo fondo įsteigimo finansavimo sutartį, pasirašytą Europos investicijų banko, Lietuvos Respublikos finansų ministerijos ir Lietuvos Respublikos aplinkos ministerijos). Sanglaudos skatinimo veiksmų programos priede, patvirtintame Lietuvos Respublikos Vyriausybės 2008 m. liepos 23 d. nutarimu Nr. 787 „Dėl Sanglaudos skatinimo veiksmų programos priedo patvirtinimo“, priemonei JESSICA 2007–2013 metais skirta 783,8 mln. litų. Kontroliuojančiojo fondo lėšomis teikiami lengvatiniai kreditai daugiabučių namų atnaujinimo (modernizavimo) projektams, atitinkantiems Programos reikalavimus, įgyvendinti ir kredito palūkanų subsidijoms mokėti.

Punkto pakeitimai:

Nr. 213, 2015-02-25, paskelbta TAR 2015-02-27, i. k. 2015-03044

11. Valstybės paramos daugiabučiams namams atnaujinti (modernizuoti) teikimo sąlygas ir tvarką nustato Lietuvos Respublikos valstybės paramos daugiabučiams namams atnaujinti (modernizuoti) įstatymas (toliau – Valstybės paramos įstatymas). Valstybės parama nepasiturintiems gyventojams teikiama – kreditas, paimtas daugiabučiam namui atnaujinti (modernizuoti), ir palūkanos dengiami – Lietuvos Respublikos piniginės socialinės paramos nepasiturintiems gyventojams įstatymo (toliau – Piniginės socialinės paramos įstatymas) ir jo įgyvendinamųjų teisės aktų nustatyta tvarka.

Punkto pakeitimai:

Nr. 178, 2012-02-15, Žin., 2012, Nr. 23-1060 (2012-02-22), i. k. 1121100NUTA00000178

Nr. 213, 2015-02-25, paskelbta TAR 2015-02-27, i. k. 2015-03044

12. Daugiabučių namų atnaujinimas finansuojamas ir pagal 2007–2013 metų Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ įgyvendinimo priemonę VP3-1.1-VRM-03-R „Daugiabučių namų atnaujinimas pirmiausia didinant jų energijos vartojimo efektyvumą“ (atsakinga Lietuvos Respublikos vidaus reikalų ministerija). Šiai priemonei skirta 163,471 mln. litų. Lėšos paskirstomos savivaldybėms, kurios pagal Lietuvos Respublikos Vyriausybės 2007 m. sausio 31 d. nutarimą Nr. 112 „Dėl probleminių teritorijų“ priskirtos probleminėms teritorijoms. Iki 2013 metų numatoma atnaujinti apie 150 daugiabučių namų.

Punkto pakeitimai:

Nr. 213, 2015-02-25, paskelbta TAR 2015-02-27, i. k. 2015-03044

13. Daugiabučių namų atnaujinimas (modernizavimas) susijęs su 2009 m. balandžio 23 d. Europos Parlamento ir Tarybos sprendimu Nr. 406/2009/EB dėl valstybių narių pastangų mažinti šiltnamio efektą sukeliančių dujų emisijas, Bendrijai siekiant įvykdyti įsipareigojimus iki 2020 m. sumažinti šiltnamio efektą sukeliančių dujų emisijas.

Punkto pakeitimai:

Nr. 748, 2021-09-15, paskelbta TAR 2021-09-23, i. k. 2021-19934

14. Programoje vartojamos sąvokos apibrėžtos Lietuvos Respublikos statybos įstatyme (toliau – Statybos įstatymas) ir Valstybės paramos įstatyme.

Punkto pakeitimai:

Nr. 213, 2015-02-25, paskelbta TAR 2015-02-27, i. k. 2015-03044

II. PROGRAMOS TIKSLAS, UŽDAVINIAI IR VERTINIMO KRITERIJAI

15. Programos tikslas – iki 2020 metų pabaigos sumažinti šiluminės energijos (kuro) sąnaudas daugiabučiuose namuose, pastatytuose pagal galiojusius iki 1993 metų statybos techninius normatyvus, ne mažiau kaip 20 procentų, tai yra skaičiuojamąsias metines šiluminės energijos (kuro) sąnaudas šiuose namuose iki 2020 metų pabaigos sumažinti ne mažiau kaip 1 000 GWh per metus, anglies dioksido išmetimus į atmosferą – ne mažiau kaip 230 tūkst. tonų per metus, palyginti su 2005 metais.

16. Programos tikslas atitinka 2010 m. gegužės 19 d. Europos Parlamento ir Tarybos direktyvą 2010/31/ES dėl pastatų energinio naudingumo, kuri skatina gerinti pastatų energinį naudingumą atsižvelgiant į išorės klimatines sąlygas ir vietos ypatybes, patalpų mikroklimato reikalavimus ir ekonominį investicijų efektyvumą. Šis tikslas dera su Nacionalinės energetinės nepriklausomybės strategijos, patvirtintos Lietuvos Respublikos Seimo 2012 m. birželio 26 d. nutarimu Nr. XI-2133 „Dėl Nacionalinės energetinės nepriklausomybės strategijos patvirtinimo“, nuostatomis.

Punkto pakeitimai:

Nr. 671, 2013-07-24, Žin., 2013, Nr. 83-4153 (2013-07-30), i. k. 1131100NUTA00000671

Nr. 213, 2015-02-25, paskelbta TAR 2015-02-27, i. k. 2015-03044

Nr. 203, 2017-03-22, paskelbta TAR 2017-03-23, i. k. 2017-04790

Nr. 748, 2021-09-15, paskelbta TAR 2021-09-23, i. k. 2021-19934

17. Programos uždaviniai, skirti tikslui pasiekti:

17.1. užtikrinti Programos reikalavimus atitinkančių daugiabučių namų atnaujinimo (modernizavimo) projektų finansavimą ir įgyvendinimą – teikti lengvatinius kreditus ir kitą įstatymų nustatytą valstybės paramą butų ir kitų patalpų savininkams, skatinti butų ir kitų patalpų savininkų iniciatyvą įgyvendinti energiją taupančias priemones;

17.2. plėtoti visuomenės informavimą, švietimą ir mokymą pastatų energinio naudingumo didinimo, jų atnaujinimo (modernizavimo), energijos taupymo klausimais.

18. Programos tikslo ir uždavinių įgyvendinimas vertinamas pagal šiuos kriterijus:

3 lentelė. Programos tikslo ir uždavinių įgyvendinimo vertinimo kriterijai

Eil. Nr.	Tikslas / uždavinys	Vertinimo kriterijus	Matavimo vienetas	Vertinimo kriterijaus reikšmė

2011 metų	2015 metų	2020 metų
1.	Tikslas (15 punktas)
1.1.	skaičiuojamųjų šiluminės energijos sąnaudų santykinis mažėjimas daugiabučiuose namuose, pastatytuose pagal galiojusius iki 1993 metų statybos techninius normatyvus, palyginti su 2005 metais	procentais	3	8,4	ne mažiau kaip 20
1.2.	skaičiuojamųjų šiluminės energijos sąnaudų mažėjimas daugiabučiuose namuose, pastatytuose pagal galiojusius iki 1993 metų statybos techninius normatyvus (nuo 2005 metų)	GWh per metus	150	420	1 000
1.3.	anglies dioksido išmetimo į atmosferą mažėjimas (nuo 2005 metų)	tūkst. tonų per metus	34	96	230
2.	Pirmasis uždavinys (17.1 punktas)
2.1.	įgyvendinta daugiabučių namų atnaujinimo (modernizavimo) projektų, finansuojamų pagal Programą ir kitas valstybės remiamas ar savivaldybių patvirtintas programas (nuo 2005 metų)	vienetais	430	1 500	4 000
2.2.	įgyvendinta energiją taupančių priemonių daugiabučių namų bendrojo naudojimo objektų valdytojų ir gyventojų iniciatyva	vienetais	3 000	6 000	10 000
3.	Antrasis uždavinys (17.2 punktas)
3.1.	gyventojų informuotumo gerėjimas	procentais	45	70	90
3.2.	ketinančiųjų dalyvauti įgyvendinant Programą arba savarankiškai diegti energijos taupymo priemones daugėjimas	procentais	30	50	60

18.1. Programos tikslo įgyvendinimo kriterijus, nurodytas 3 lentelės 1.1 punkte, nustatomas taip: skaičiuojamųjų šiluminės energijos sąnaudų sumažėjimas per ataskaitinį laikotarpį (nuo 2005 metų), nurodytas 3 lentelės 1.2 punkte, dalijamas iš šiluminės energijos sąnaudų šiuose daugiabučiuose namuose 2005 metais, nurodytų Programos 3 punkte (5 000 GWh), ir šis santykis išreiškiamas procentais.

18.2. Programos tikslo įgyvendinimo kriterijus, nurodytas 3 lentelės 1.2 punkte, nustatomas pagal suminių skaičiuojamųjų šiluminės energijos sąnaudų sumažėjimą per ataskaitinį laikotarpį (nuo 2005 metų) daugiabučiuose namuose, pastatytuose pagal galiojusius iki 1993 metų statybos techninius normatyvus, įvertinus įgyvendintus projektus, finansuojamus pagal Programą ar ją atitinkančias savivaldybių programas ir kitas valstybės remiamas ar savivaldybių patvirtintas programas, taip pat energijos taupymo priemones, įgyvendintas butų ir kitų patalpų savininkų, jų bendrijų ar daugiabučių namų administratorių.

Punkto pakeitimai:

Nr. 671, 2013-07-24, Žin., 2013, Nr. 83-4153 (2013-07-30), i. k. 1131100NUTA00000671

18.3. Anglies dioksido išmetimo į atmosferą mažėjimo rodiklis apskaičiuojamas vadovaujantis Klimato kaitos programos lėšų naudojimo tvarkos aprašu, tvirtinamu Lietuvos Respublikos aplinkos ministro įsakymu.

Punkto pakeitimai:

Nr. 671, 2013-07-24, Žin., 2013, Nr. 83-4153 (2013-07-30), i. k. 1131100NUTA00000671

Nr. 213, 2015-02-25, paskelbta TAR 2015-02-27, i. k. 2015-03044

Nr. 1281, 2018-12-12, paskelbta TAR 2018-12-17, i. k. 2018-20656

18.4. Programos pirmojo uždavinio, nurodyto 17.1 punkte, įgyvendinimo kriterijai nurodyti 3 lentelės 2.1 ir 2.2 punktuose, apskaičiuojami renkant ir vertinant duomenis apie įgyvendintus projektus ir energiją taupančias priemones. Šiuose punktuose nurodytų rodiklių planuojamos reikšmės nustatytos darant prielaidą, kad įgyvendinus vieną projektą bus sutaupyta vidutiniškai 0,2 GWh šiluminės energijos, o įgyvendinus vieną priemonę – 0,02 Gwh šiluminės energijos per metus.

18.5. Programos antrojo uždavinio, nurodyto 17.2 punkte, įgyvendinimo kriterijai, nurodyti 3 lentelės 3.1 ir 3.2 punktuose, nustatomi atliekant gyventojų apklausas.

181. Siektini 2021–2030 metų daugiabučių namų atnaujinimo (modernizavimo) tikslai, uždaviniai ir rodikliai nustatyti 2021–2030 metų nacionaliniame pažangos plane, patvirtintame Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų nacionalinio pažangos plano patvirtinimo“ (toliau – NPP).

Papildyta punktu:

Nr. 1160, 2022-11-23, paskelbta TAR 2022-11-24, i. k. 2022-23673

III. PROGRAMOS ĮGYVENDINIMAS

19. Programos ar siektinus tikslus, uždavinius ir rodiklius atitinkančios ir ją papildančios pažangos programos, kurią tvirtina Lietuvos Respublikos Vyriausybė įgyvendindama NPP, įgyvendinimą koordinuoja ir kontroliuoja Aplinkos ministerija. Aplinkos ministerija strateginiame veiklos plane planuoja Programos ar siektinus tikslus, uždavinius ir rodiklius atitinkančios ir ją papildančios pažangos programos įgyvendinimo priemones ir lėšų poreikį Programai įgyvendinti.

Punkto pakeitimai:

Nr. 671, 2013-07-24, Žin., 2013, Nr. 83-4153 (2013-07-30), i. k. 1131100NUTA00000671

Nr. 1160, 2022-11-23, paskelbta TAR 2022-11-24, i. k. 2022-23673

20. Paraiškos atnaujinti (modernizuoti) daugiabučius namus ir prie jų pridedami dokumentai teikiami Lietuvos Respublikos aplinkos ministerijos Aplinkos projektų valdymo agentūrai (toliau – Agentūra), kai ji su Aplinkos ministerija suderina ir viešai paskelbia kvietimo teikti paraiškas atnaujinti (modernizuoti) daugiabutį sąlygas. Lietuvos Respublikos aplinkos ministerija įvertina lengvatinių kreditų suteikimo galimybes atnaujinimo (modernizavimo) projektams finansuoti pagal sutartis su bankais ar kitomis finansų įstaigomis ir Lietuvos Respublikos valstybės biudžeto asignavimus valstybės paramai teikti, iki Agentūra paskelbia kvietimą. Daugiabučių namų atnaujinimo (modernizavimo) projektams atrinkti kvietime nustatomi projektų atrankos kriterijai, skatinant atnaujinti (modernizuoti) daugiabučių namų kvartalus ir įgyvendinti daugiausia šiluminės energijos sutaupančius atnaujinimo (modernizavimo) projektus.

Punkto pakeitimai:

Nr. 213, 2015-02-25, paskelbta TAR 2015-02-27, i. k. 2015-03044

Nr. 40, 2018-01-10, paskelbta TAR 2018-01-15, i. k. 2018-00575

Nr. 1160, 2022-11-23, paskelbta TAR 2022-11-24, i. k. 2022-23673

21. Aplinkos ministerija kartu su Socialinės apsaugos ir darbo ministerija pagal kompetenciją užtikrina kredito, paimto daugiabučiam namui atnaujinti (modernizuoti), ir palūkanų sumokėjimą už daugiabučių namų butų savininkus, turinčius teisę į būsto šildymo išlaidų kompensaciją pagal Piniginės socialinės paramos įstatymą.

22. Neteko galios nuo 2018-01-16

Punkto naikinimas:

Nr. 40, 2018-01-10, paskelbta TAR 2018-01-15, i. k. 2018-00575

Punkto pakeitimai:

Nr. 671, 2013-07-24, Žin., 2013, Nr. 83-4153 (2013-07-30), i. k. 1131100NUTA00000671

Nr. 213, 2015-02-25, paskelbta TAR 2015-02-27, i. k. 2015-03044

23. Lengvatiniai kreditai daugiabučių namų atnaujinimo (modernizavimo) projektams įgyvendinti, kita valstybės parama teikiama ir šių projektų įgyvendinimo priežiūra vykdoma vadovaujantis Lietuvos Respublikos Vyriausybės tvirtinamomis valstybės paramos daugiabučiams namams atnaujinti (modernizuoti) teikimo ir daugiabučių namų atnaujinimo (modernizavimo) projektų įgyvendinimo priežiūros taisyklėmis ir aplinkos ministro patvirtintu_(-ais) projektų įgyvendinimo finansavimo sąlygų aprašu (-ais).

Punkto pakeitimai:

Nr. 671, 2013-07-24, Žin., 2013, Nr. 83-4153 (2013-07-30), i. k. 1131100NUTA00000671

Nr. 1160, 2022-11-23, paskelbta TAR 2022-11-24, i. k. 2022-23673

24. Savivaldybėms rekomenduojama atsižvelgiant į Programos tikslus ir uždavinius rengti savivaldybių programas, atitinkančias Programos reikalavimus, jas tvirtinti, skirti šių programų įgyvendinimo administratorius ir kontroliuoti jų įgyvendinimą, koordinuoti daugiabučių namų atnaujinimo (modernizavimo) procesą savivaldybės teritorijoje, siejant jį su savivaldybės teritorijų planavimo, atnaujinimo ir tvarkymo programomis ir projektais, taip pat plėtoti visuomenės informavimą ir švietimą.

Punkto pakeitimai:

Nr. 671, 2013-07-24, Žin., 2013, Nr. 83-4153 (2013-07-30), i. k. 1131100NUTA00000671

25._Programos_įgyvendinimo_stebėsena vykdoma pagal aplinkos ministro tvirtinamą Programos įgyvendinimo stebėsenos tvarkos aprašą, siekiant nustatyti, kiek faktiškai energijos sutaupyta atnaujintuose (modernizuotuose) namuose, vertinti darbų kokybę, įgyvendintų priemonių energinį ir techninį efektyvumą, tobulinti pastatų atnaujinimo (modernizavimo) proceso kontrolę ir priežiūrą, techninį ir technologinį reglamentavimą; siektinų 2021–2030 metų daugiabučių namų atnaujinimo (modernizavimo) tikslų, uždavinių įgyvendinimo stebėsena vykdoma pagal Strateginio valdymo metodikos, patvirtintos Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“, nuostatas.

Punkto pakeitimai:

Nr. 1160, 2022-11-23, paskelbta TAR 2022-11-24, i. k. 2022-23673

26. Programos įgyvendinimą administruoja Lietuvos Respublikos aplinkos ministerijos Aplinkos projektų valdymo agentūra pagal Valstybės paramos įstatymo 3 straipsnio 4 dalyje ir kituose teisės aktuose nustatytą kompetenciją, naudodama tam skirtus Lietuvos Respublikos valstybės biudžeto asignavimus arba Europos Sąjungos struktūrinės paramos lėšas, ir teikia Lietuvos Respublikos aplinkos ministerijai Programai įgyvendinti skirtų lėšų panaudojimo ir Programos įgyvendinimo stebėsenos vykdymo ataskaitas.

Punkto pakeitimai:

Nr. 671, 2013-07-24, Žin., 2013, Nr. 83-4153 (2013-07-30), i. k. 1131100NUTA00000671

Nr. 213, 2015-02-25, paskelbta TAR 2015-02-27, i. k. 2015-03044

Nr. 40, 2018-01-10, paskelbta TAR 2018-01-15, i. k. 2018-00575

Nr. 748, 2021-09-15, paskelbta TAR 2021-09-23, i. k. 2021-19934

27. Vadovaudamasi Programos įgyvendinimo stebėsenos duomenimis ir Programos įgyvendinimo praktika, Aplinkos ministerija pagal kompetenciją vertina Programos įgyvendinimo eigą, tobulina Programą, rengia ir teikia Lietuvos Respublikos Vyriausybei jos įgyvendinimą reglamentuojančių teisės aktų projektus, teikia pasiūlymus kitiems Programos dalyviams. Informacija apie Programos įgyvendinimą Lietuvos Respublikos Vyriausybei teikiama kasmet iki kovo 1 d. metinėje Aplinkos ministerijos veiklos ataskaitoje.

28. 2007–2013 metų Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ įgyvendinimo priemonę VP3-1.1-VRM-03-R „Daugiabučių namų atnaujinimas pirmiausia didinant jų energijos vartojimo efektyvumą“, vykdomą probleminėse teritorijose, administruoja Vidaus reikalų ministerija. Šios priemonės įgyvendinimo rezultatai įskaitomi į Programos strateginio tikslo, nurodyto Programos 15 punkte, rezultatus ir apskaitomi vykdant Programos stebėseną pagal Programos 25 punkte nurodytą Programos įgyvendinimo stebėsenos tvarkos aprašą.

_________________

Priedo pakeitimai:

Nr. 686, 2005-06-21, Žin., 2005, Nr. 78-2839 (2005-06-23), i. k. 1051100NUTA00000686

Nr. 243, 2008-03-05, Žin., 2008, Nr. 36-1282 (2008-03-29), i. k. 1081100NUTA00000243

Nr. 1119, 2009-08-26, Žin., 2009, Nr. 112-4776 (2009-09-19), i. k. 1091100NUTA00001119

Nr. 1556, 2011-12-28, Žin., 2012, Nr. 1-1 (2012-01-04), i. k. 1111100NUTA00001556

Daugiabučių namų atnaujinimo

(modernizavimo) programos priedas

DAUGIABUČIŲ NAMŲ ATNAUJINIMO (MODERNIZAVIMO) PROJEKTŲ SPECIALIEJI TECHNINIAI REIKALAVIMAI

1.	Pagal Daugiabučių namų atnaujinimo (modernizavimo) programą teikiama valstybės parama daugiabučių namų atnaujinimo (modernizavimo) projektams (toliau – Projektai), kuriuose numatytos pastato energinį efektyvumą didinančios ir kitos pastato atnaujinimo (modernizavimo) priemonės.

2. Valstybės remiamos daugiabučio namo atnaujinimo (modernizavimo) priemonės:

I.	ENERGINĮ EFEKTYVUMĄ DIDINANČIOS PRIEMONĖS
1.	Šildymo ir (ar) karšto vandens sistemų atnaujinimas (modernizavimas):
1.1.	šilumos punkto ir (ar) karšto vandens ruošimo įrenginių įrengimas, keitimas ar pertvarkymas; arba biokuro katilinių ar katilų šilumos energijai gaminti ir (ar) karštam vandeniui ruošti įrengimas ar keitimas, jeigu daugiabutis namas nepatenka į savivaldybės šilumos ūkio specialiajame plane numatytą centralizuoto šilumos tiekimo teritoriją
1.2.	šildymo sistemos atnaujinimas ar pertvarkymas ir (ar) balansinių ventilių ant stovų įrengimas, ir (ar) šildymo sistemos balansavimas, ir (ar) šildymo prietaisų ir (ar) vamzdynų keitimas, ir (ar) vamzdynų izoliavimas, ir (ar) termostatinių ventilių įrengimas, ir (ar) individualių šilumos apskaitos prietaisų ar daliklių sistemos įrengimas
1.3.	karšto vandens sistemos pertvarkymas, atnaujinimas, vamzdynų keitimas ir (ar) izoliavimas
11.	Energijos iš atsinaujinančių išteklių gamybos įrenginių (saulės, vėjo, geoterminės ar aeroterminės energijos) įrengimas šilumos ir (ar) elektros, ir (ar) vėsumos energijai gaminti, ir (ar) karštam vandeniui ruošti
2.	Vėdinimo sistemos sutvarkymas arba pertvarkymas, įskaitant mechaninio vėdinimo sistemos su šilumogrąžos (rekuperacijos) funkcija įrengimas
3.	Stogo ar perdangos pastogėje šiltinimas, įskaitant stogo konstrukcijos sustiprinimą ar deformacijų šalinimą, stogo dangos keitimą, arba naujo šlaitinio stogo (be patalpų pastogėje) įrengimas (įskaitant kopėčias ar laiptus į pastogę) apšiltinant jį arba perdangą pastogėje, lietaus nuvedimo sistemos sutvarkymas ar įrengimas, apsaugos nuo žaibo atnaujinimas, keitimas ar įrengimas
4.	Išorinių sienų (ir cokolio) šiltinimas, įskaitant sienų (cokolio) konstrukcijos defektų pašalinimą, esamų balkonų ar lodžijų konstrukcijos remontą ir (ar) sustiprinimą, jeigu neišmontuojamos ir neatstatomos balkonų ar lodžijų konstrukcijos, konstrukcijų (balkonų ar lodžijų laikančiųjų konstrukcijų ir saugos aptvarų, stogelių virš įėjimo į pastatą) išmontavimą ir jų atstatymą, esamų lietvamzdžių išmontavimą, įrengimą ar keitimą, elektros, dujų ar kitų sistemų ar įrengimų nuo šiltinamos sienos (cokolio) atitraukimą (išskyrus keitimą naujais) ir nuogrindos sutvarkymą
5.	Esamų ar atstatytų balkonų ar lodžijų įstiklinimas ir (ar) naujos įstiklinimo konstrukcijos įrengimas pagal vieną projektą
6.	Bendrojo naudojimo patalpose esančių langų keitimas ir (ar) bendrojo naudojimo lauko durų (įėjimo, tambūro, balkonų, rūsio, konteinerinės, šilumos punkto, garažo) keitimas (įskaitant susijusius apdailos darbus), įėjimo laiptų remontas ir pritaikymas asmenų su negalia poreikiams (panduso įrengimas), buto ir (ar) kitų šildomų patalpų lauko durų keitimas, jeigu jos ribojasi su išore
7.	Butų ir kitų patalpų langų ir balkonų durų keitimas į mažesnio šilumos pralaidumo langus
8.	Rūsio perdangos šiltinimas arba bendrojo naudojimo patalpų, buto ir kitos patalpos grindų ant grunto šiltinimas neįrengiant grindų dangos, jeigu daugiabučiame name nėra rūsio patalpų
9.	Liftų atnaujinimas (modernizavimas) – jų keitimas techniniu energiniu požiūriu efektyvesniais liftais, įskaitant lifto ir priėjimo prie lifto pritaikymą neįgaliųjų poreikiams
10.	Bendrojo naudojimo elektros inžinerinės sistemos ir (ar) apšvietimo sistemos atnaujinimas (modernizavimas) (elektros kabelių keitimas, šviesos diodų (LED) apšvietimo ir automatinės apšvietimo valdymo sistemos įrengimas)
II.	KITOS NAMO ATNAUJINIMO (MODERNIZAVIMO) PRIEMONĖS
11.	Kitų pastato bendrojo naudojimo inžinerinių sistemų (priešgaisrinės saugos, apsaugos nuo žaibo, jeigu neįgyvendinama lentelės 3 punkte nurodyta priemonė, atnaujinimas, keitimas ar įrengimas, geriamojo vandens, buitinių ir lietaus nuotekų, drenažo, taip pat namui priklausančių vietinių įrenginių atnaujinimas, keitimas) atnaujinimas, keitimas ar įrengimas
12.	Naujų balkonų įrengimas
13.	Bendrojo naudojimo laiptinių paprastasis remontas
14.	Čiurlių ir (ar) kitų paukščių rūšies reikalavimus atitinkančios dirbtinės lizdavietės įrengimas
15.	Elektromobilių įkrovimo infrastruktūros įrengimas daugiabučiam namui priklausančiose automobilių saugyklose
16.	Rūsio patalpų pritaikymas priedangai
17.	Butų ir kitų patalpų langų ir balkonų durų angų didinimas
18.	Dviračių saugyklų įrengimas

Punkto pakeitimai:

Nr. 1160, 2022-11-23, paskelbta TAR 2022-11-24, i. k. 2022-23673

Nr. 552, 2024-07-03, paskelbta TAR 2024-07-04, i. k. 2024-12513

Pastabos:

1. lentelėje nurodytos priemonės pasirenkamos atsižvelgiant į namo būklę ir siektiną energijos sutaupymo rezultatą;

2. jeigu numatoma šiltinti išorines sienas, keisti langus, projekte turi būti numatyta, kaip derinti pastato šildymo sistemą pagal pakitusį šilumos poreikį ir sutvarkyti patalpų vėdinimą;

3. projekte turi būti numatyta įrengti pandusą, kad į pastatą galėtų patekti asmenys su negalia, išskyrus atvejus, kai pandusą įrengti nėra techninių galimybių arba įrengus tik pandusą nebūtų užtikrinamas asmenų su negalia patekimas į pastatą ir jų judėjimas pastate;

4. investicijų dalis, tenkanti kitoms (ne energinį efektyvumą didinančioms) priemonėms, nurodytoms šio priedo lentelės antrajame skyriuje, neturi viršyti 20 procentų visos investicijų sumos;

5. kai atnaujinamo (modernizuojamo) daugiabučio namo plotas didesnis kaip 1500 m², projekte turi būti numatyta įrengti saulės šviesos energijos elektrinę bendrosioms pastato reikmėms, išskyrus atvejus, kai įrengti elektrinę nėra techninių galimybių;

6. atstatant išmontuotų balkonų ar lodžijų laikančiąsias konstrukcijas ar įrengiant naujus balkonus, šie turi atitikti statybos techniniame reglamente STR 2.02.01:2004 „Gyvenamieji pastatai“, patvirtintame Lietuvos Respublikos aplinkos ministro 2003 m. gruodžio 24 d. įsakymu Nr. 705 „Dėl statybos techninio reglamento STR 2.02.01:2004 „Gyvenamieji pastatai“ patvirtinimo“, nustatytus minimalius gylio reikalavimus;

7. kai atnaujinamas (modernizuojamas) daugiabutis namas, kuriame yra čiurlių ir (ar ) kitų paukščių rūšių lizdaviečių, joms išsaugoti skirtos priemonės pasiūlymai rengiami pritarus gyventojams, rengiant daugiabučiam namui atnaujinti (modernizuoti) investicijų planą;

8. jeigu planuojama įgyvendinti lentelės 16 punkte nurodytą priemonę, dalis numatytų statybos rangos darbų priemonei įgyvendinti priskiriami prie energinį efektyvumą didinančių priemonių. Energinį efektyvumą didinančios priemonės, sietinos su 16 punkte nurodytos priemonės įgyvendinimu, nurodytos lentelės 1.2 ir 1.3 papunkčiuose, 2, 6, 8 ir 10 punktuose (šildymui, karštam vandeniui, vėdinimui, apšvietimui, įėjimo ir išėjimo durų atnaujinimui, pertvarkymui, sutvarkymui ir (ar) įrengimui);

9. įgyvendinant lentelės 17 punkte nurodytą priemonę, daugiabučio namo butų ir kitų patalpų langų ir balkonų durų įrengimas priskiriamas prie energinį efektyvumą didinančių priemonių, nurodytų lentelės 7 punkte.

Punkto pakeitimai:

Nr. 552, 2024-07-03, paskelbta TAR 2024-07-04, i. k. 2024-12513

Priedo pakeitimai:

Nr. 1556, 2011-12-28, Žin., 2012, Nr. 1-1 (2012-01-04), i. k. 1111100NUTA00001556

Nr. 213, 2015-02-25, paskelbta TAR 2015-02-27, i. k. 2015-03044

Nr. 203, 2017-03-22, paskelbta TAR 2017-03-23, i. k. 2017-04790

Nr. 40, 2018-01-10, paskelbta TAR 2018-01-15, i. k. 2018-00575

Nr. 96, 2020-02-05, paskelbta TAR 2020-02-11, i. k. 2020-03026

Patvirtinta. Neteko galios nuo 2014-07-01

Priedo naikinimas:

Nr. 671, 2013-07-24, Žin. 2013, Nr. 83-4153 (2013-07-30), i. k. 1131100NUTA00000671

Priedas. Neteko galios nuo 2014-07-01

Priedo naikinimas:

Nr. 671, 2013-07-24, Žin. 2013, Nr. 83-4153 (2013-07-30), i. k. 1131100NUTA00000671

Priedo pakeitimai:

Nr. 549, 2008-05-16, Žin., 2008, Nr. 68-2590 (2008-06-14), i. k. 1081100NUTA00000549

Pakeitimai:

1.

Lietuvos Respublikos Vyriausybė, Nutarimas

Nr. 686, 2005-06-21, Žin., 2005, Nr. 78-2839 (2005-06-23), i. k. 1051100NUTA00000686

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 "Dėl Daugiabučių namų modernizavimo finansavimo programos" pakeitimo

2.

Lietuvos Respublikos Vyriausybė, Nutarimas

Nr. 243, 2008-03-05, Žin., 2008, Nr. 36-1282 (2008-03-29), i. k. 1081100NUTA00000243

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 "Dėl Daugiabučių namų modernizavimo programos" pakeitimo

3.

Lietuvos Respublikos Vyriausybė, Nutarimas

Nr. 549, 2008-05-16, Žin., 2008, Nr. 68-2590 (2008-06-14), i. k. 1081100NUTA00000549

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 "Dėl Daugiabučių namų modernizavimo programos ir Valstybės paramos daugiabučiams namams modernizuoti teikimo ir investicijų projektų energinio efektyvumo nustatymo taisyklių patvirtinimo" pakeitimo

4.

Lietuvos Respublikos Vyriausybė, Nutarimas

Nr. 197, 2009-03-04, Žin., 2009, Nr. 34-1292 (2009-03-28), i. k. 1091100NUTA00000197

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 "Dėl Daugiabučių namų modernizavimo programos ir Valstybės paramos daugiabučiams namams modernizuoti teikimo ir investicijų projektų energinio efektyvumo nustatymo taisyklių patvirtinimo" pakeitimo

5.

Lietuvos Respublikos Vyriausybė, Nutarimas

Nr. 1119, 2009-08-26, Žin., 2009, Nr. 112-4776 (2009-09-19), i. k. 1091100NUTA00001119

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 "Dėl Daugiabučių namų modernizavimo programos ir Valstybės paramos daugiabučiams namams modernizuoti teikimo ir investicijų projektų energinio efektyvumo nustatymo taisyklių patvirtinimo" pakeitimo

6.

Lietuvos Respublikos Vyriausybė, Nutarimas

Nr. 764, 2010-06-16, Žin., 2010, Nr. 72-3651 (2010-06-22), i. k. 1101100NUTA00000764

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 "Dėl Daugiabučių namų atnaujinimo (modernizavimo) programos ir valstybės paramos daugiabučiams namams modernizuoti teikimo ir investicijų projektų energinio efektyvumo nustatymo taisyklių patvirtinimo" pakeitimo

7.

Lietuvos Respublikos Vyriausybė, Nutarimas

Nr. 1556, 2011-12-28, Žin., 2012, Nr. 1-1 (2012-01-04), i. k. 1111100NUTA00001556

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 "Dėl Daugiabučių namų atnaujinimo (modernizavimo) programos ir Valstybės paramos daugiabučiams namams modernizuoti teikimo ir investicijų projektų energinio efektyvumo nustatymo taisyklių patvirtinimo" pakeitimo

8.

Lietuvos Respublikos Vyriausybė, Nutarimas

Nr. 178, 2012-02-15, Žin., 2012, Nr. 23-1060 (2012-02-22), i. k. 1121100NUTA00000178

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 "Dėl Daugiabučių namų atnaujinimo (modernizavimo) programos ir Valstybės paramos daugiabučiams namams modernizuoti teikimo ir investicijų projektų energinio efektyvumo nustatymo taisyklių patvirtinimo" pakeitimo

9.

Lietuvos Respublikos Vyriausybė, Nutarimas

Nr. 671, 2013-07-24, Žin., 2013, Nr. 83-4153 (2013-07-30), i. k. 1131100NUTA00000671

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 "Dėl Daugiabučių namų atnaujinimo (modernizavimo) programos ir valstybės paramos daugiabučiams namams modernizuoti teikimo ir investicijų projektų energinio efektyvumo nustatymo taisyklių patvirtinimo" pakeitimo

10.

Lietuvos Respublikos Vyriausybė, Nutarimas

Nr. 213, 2015-02-25, paskelbta TAR 2015-02-27, i. k. 2015-03044

Dėl Lietuvos Respublikos Vyriausybės 2004 m. rugsėjo 23 d. nutarimo 1213 „Dėl Daugiabučių namų atnaujinimo (modernizavimo) programos patvirtinimo“ pakeitimo

11.

Lietuvos Respublikos Vyriausybė, Nutarimas

Nr. 203, 2017-03-22, paskelbta TAR 2017-03-23, i. k. 2017-04790

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 „Dėl Daugiabučių namų atnaujinimo (modernizavimo) programos patvirtinimo“ pakeitimo

12.

Lietuvos Respublikos Vyriausybė, Nutarimas

Nr. 40, 2018-01-10, paskelbta TAR 2018-01-15, i. k. 2018-00575

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 „Dėl Daugiabučių namų atnaujinimo (modernizavimo) programos patvirtinimo“ pakeitimo

13.

Lietuvos Respublikos Vyriausybė, Nutarimas

Nr. 1281, 2018-12-12, paskelbta TAR 2018-12-17, i. k. 2018-20656

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 „Dėl Daugiabučių namų atnaujinimo (modernizavimo) programos patvirtinimo“ pakeitimo

14.

Lietuvos Respublikos Vyriausybė, Nutarimas

Nr. 96, 2020-02-05, paskelbta TAR 2020-02-11, i. k. 2020-03026

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 „Dėl Daugiabučių namų atnaujinimo (modernizavimo) programos patvirtinimo“ pakeitimo

15.

Lietuvos Respublikos Vyriausybė, Nutarimas

Nr. 748, 2021-09-15, paskelbta TAR 2021-09-23, i. k. 2021-19934

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 „Dėl Daugiabučių namų atnaujinimo (modernizavimo) programos patvirtinimo“ pakeitimo

16.

Lietuvos Respublikos Vyriausybė, Nutarimas

Nr. 1160, 2022-11-23, paskelbta TAR 2022-11-24, i. k. 2022-23673

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 „Dėl Daugiabučių namų atnaujinimo (modernizavimo) programos patvirtinimo“ pakeitimo

17.

Lietuvos Respublikos Vyriausybė, Nutarimas

Nr. 552, 2024-07-03, paskelbta TAR 2024-07-04, i. k. 2024-12513

Dėl Lietuvos Respublikos Vyriausybės 2004 m. rugsėjo 23 d. nutarimo Nr. 1213 „Dėl Daugiabučių namų atnaujinimo (modernizavimo) programos patvirtinimo“ pakeitimo